טרנס-אירופה אקספרס

טרנס־אירופה אקספרס (Trans Europ Express, בראשי תיבות: TEE, לפעמים נרשם בטעות כ-Trans Europa Express) הייתה רשת רכבות מהירות, אלגנטיות ונוחות שפעלו במדינות הקהילה האירופית ובשווייץ. בקווי הרשת הופעלו רק קרונות במחלקה ראשונה, והם יועדו לאנשי עסקים המרבים לנסוע.

היסטוריה
שמאל|ממוזער|300px|מבט קדמי על קרונוע של ה-TEE, 1959
שמאל|ממוזער|300px|רכבת TEE חשמלית של SBB, בתחנת Gossau, שווייץ, מאי 1983

בשנת 1954 נוסדה בהאג ועדת הטרנס־אירופה אקספרס בעקבות הצעה של פרנציסקוס קווריאן דן הולנדר, בזמנו נשיא חברת הרכבות ההולנדית (ה-Nederlandse Spoorwegen). החברות המייסדות של הוועדה היו חברות הרכבות הממשלתיות של בלגיה, הולנד, גרמניה המערבית, צרפת, איטליה, לוקסמבורג ושווייץ. חברת הרכבות של ספרד הצטרפה מאוחר יותר. מאפייני כלל הרכבות:
 קרונועים עם מהירות מרבית של 140 קמ"ש
 לא פחות מ־120 מקומות ישיבה, אך לא יותר מ-3 מושבים ביחד
 מטבח
 מקומות לביקורת דרכונים ומכס
 גימור אחיד בצבע בורדו או קרם

בשנת 1957 החלה פעילות הרכבות. מאחר שהמדינות המשתתפות לא יכלו להסכים על רכבות אחידות, הפעילו חברות הרכבות של צרפת, איטליה, גרמניה, הולנד ושווייץ רכבות מדגמים שונים. חברת הרכבות של צרפת (SNCF) הפעילה רכבות מדגם X 2700/XRT 7700 (RGP), חברת הרכבות האיטלקית (ה־FS) הפעילה רכבות מסוג 442/448, החברה הגרמנית (ה־DB) הפעילה קרונועים מדגם VT 08.5 ו־VT 11.5, והחברה ההולנדית (ה-NS) הפעילה ביחד עם החברה השווייצרית (ה-SBB) פיתוח משותף של קרונועי דיזל מדגם RAm/DE. החברות של בלגיה (NMBS/SNCB) ושל לוקסמבורג (CFL) לא הפעילו רכבות בשלב הראשון.

הקרונוע החשמלי הראשון היה מסדרת ה-RAe של חברת הרכבות השווייצרית, והחל לפעול בשנת 1961. קרונוע זה הותאם לארבע מערכות הזרם שהיו בשימוש באזורי הנסיעה של ה-TEE.

כדי להתאים את הרכבות למספר הנוסעים, החלו בשנת 1963 וב-1965 חברת הרכבות הצרפתית והגרמנית, בהתאמה, להפעיל בקווים חדשים של ה-TEE קטרים חשמליים מהירים ומודרניים וקרונות מחלקה ראשונה נוחים במיוחד. לקווים שבין מדינות בנלוקס, צרפת וגרמניה השתמשו החברות הצרפתית, הבלגית והגרמנית בקטרים שיכלו לעבוד עם מספר מערכות זרם. עם זאת, הוחלפו באופן שגרתי הקטרים בין היתר באמריך עם ריין, בזל, קיאסו ובקווי הרכבת של ברנר.

ב־1971 שולבו כמעט כל הרכבות של ה-TEE במערכת הרכבות במחלקה ראשונה של האינטר־סיטי שפעלו בתדירות של פעם בשעתיים. באותה שנה אירעה תאונת הרכבת היחידה בתולדות ה-TEE, בה ירדה מהפסים רכבת הבוואריה באלגוי שבבוואריה (הבוואריה שימשה בחלק מה-TEE בשנים 1969–1979). באסון הרכבת נהרגו 28 בני אדם.

כחלק מהחלפת מערכי הרכבות ב־TEE ב־1979, הוחלפו רכבות רבות של ה־TEE, בכללן גם רכבות של האינטר־סיטי, ברכבות עם שתי מחלקות.

בשנות ה-80 של המאה ה-20 החלה הפופולריות של ה־TEE לדעוך, אם כי ב־1982 נפתח קו חדש, הלופטהנזה Airport-Express, שפעל בין נמל התעופה של דיסלדורף ונמל התעופה של פרנקפורט. הקו תפקד כחלק רשמי מה־TEE. חמש שנים מאוחר יותר הושבת הקו האחרון של ה־TEE, ובאותו הזמן הוקמה האירו-סיטי, רשת רכבות איכות אירופאית עם מחלקה ראשונה ושנייה.

הרכבות האחרונות שפעלו בשירות ה-TEE חדלו מנסיעה בשנת 1993 עם הפסקתו של קו הלופטהנזה Airport-Express.

מאז סגירתה של הרשת נעשו ניסיונות להחיות ולהנציח את היוקרה והתדמית של ה־TEE, וב־1993 הופעל קו הרכבת הישיר והבלעדי של האירו־סיטי בין בריסל לפריז שוב תחת השם TEE, הפעם עם מחלקות ראשונה ושנייה, אולם בלוחות הזמנים של הקיץ העוקב נעלם שוב השם TEE לטובת השם TGV. בקו אחר של ה-TGV (ברן – פראן) פעל עד 1999 הרכב של רכבת מסוג RAe TEE II שעבר חידוש.

ב-2007 הוציא לפועל הטבח אלפונס שובּק פרויקט בשם "רכבת הכוכב הכחול של שובּק", בו רכבת ישנה של ה־TEE הוסבה למסעדה באורך 204 מטרים, היכולה להכיל עד 155 סועדים. הרכבת המושבתת נמצאת בתחנת מוזאך של האס באן במינכן. החל מאותה שנה מפעיל מוזיאון התחבורה בנירנברג למטרות תיירות מערך של קרונות TEE תחת השם TEE Rheingold (זהב הריין), שמורכב מקרונות תצפית ומשני קטרים מסדרת 103.

 רשימת רכבות וקווים ברשת ה-TEE 
 מספר רכבת שם מסלול תקופת השירות TEE 92/93  אדריאטיקו  מילאנו צ'נטראלה – בארי  03.06.1973–30.05.1987 TEE 8/9  אלברט שווייצר  דורטמונד – שטרסבורג  02.06.1980–27.05.1983 TEE 78/79  אמברוזיאנו  מילאנו – רומא  26.05.1974–30.05.1987 TEE  אקוויטן  פריז אוסטרליץ – בורדו  23.05.1971–30.05.1984 TEE  ארבלט  פריז מזרח – תחנה ראשית בזל (SBB) – תחנה ראשית ציריך (HB)  02.06.1957–26.05.1979 TEE 88/89  אורורה  רומא – רג'ו די קלבריה  26.05.1974–31.05.1975 TEE 14/15  באקחוס  מינכן – דורטמונד  28.05.1979–30.05.1980 TEE 66/67  בוואריה  תחנה ראשית ציריך – מינכן  28.09.1969–21.05.1977 TEE 84/85 בראבאנט  פריז צפון – בריסל דרום – אמסטרדם מרכז  26.05.1963–02.06.1984 TEE 90/91  הערבז הכחול (Blauer Enzian)  המבורג אלטונה–מינכן  30.05.1965–26.05.1979 TEE  קפיטול (בבוקר)  פריז אוסטרליץ – טולוז מטאביו  27.09.1970–23.05.1982 TEE  קפיטול (בערב)  פריז אוסטרליץ – טולוז מטאביו  27.05.1970–29.09.1984 TEE 83/84  קטלאן טלגו  ז'נבה קונוון – ברצלונה  01.06.1969–22.05.1982 TEE 22/23  סיסלפאן  מילנו מרכז – פריז ליון  01.07.1971–21.01.1984 TEE 68/69  קולוסיאום  רומא – מילנו מרכז  03.06.1984–30.05.1987 TEE  קיקנוס  מילנו – ונטימיליה  30.09.1973–27.05.1978 TEE 42/43  דיאמנט (I)  דורטמונד – אנטוורפן  30.05.1965–29.05.1976 TEE 80/81  דיאמנט (II)  מינכן – המבורג – אלטונה  27.05.1979–27.05.1981 TEE  אדלווייס  אמסטרדם – תחנה ראשית ציריך (HB)  02.06.1957–26.05.1979 TEE 26/27  ארסמוס מינכן – נירנברג – האג  03.06.1973–31.05.1980 TEE  אטנדר  פריז אוסטרליץ – בורדו  26.08.1971–30.05.1984 TEE 82/85  כוכב הצפון (L'Étoile du Nord)  פריז צפון – אמסטרדם מרכז  02.06.1957–26.06.1984 TEE  פדרב (Faidherbe)  פריז צפון – ליל – טוּרקוּאנג  02.10.1978–29.05.1987 TEE 16/17  פרידריך שילר  דורטמונד – שטוטגרט  27.05.1979–19.05.1982 TEE 14/15  גמברינוס  המבורג אלטונה – קלן – מינכן  29.05.1978–27.05.1983 TEE  גאיאן  פריז צפון – ליל – טורקואנג  02.10.1978–30.05.1986 TEE 50/51  גתה (I)  פרנקפורט – פריז מזרח  31.05.1970–31.05.1975 TEE 24/25  גתה (II)  פרנקפורט – דורטמונד  27.05.1978–27.05.1983 TEE 58/59  גוטארדו  תחנה ראשית ציריך – מילאנו מרכז  01.07.1961–30.05.1987 TEE  היינריך היינה  דורטמונד – פרנקפורט  27.05.1979–27.05.1983 TEE 78/79  הלווציה  תחנה ראשית ציריך – פרנקפורט – המבורג אלטונה  02.06.1957–26.05.1979 TEE 88/81 האיל דה פרנס  פריז צפון – אמסטרדם מרכז  02.06.1957–28.05.1981 TEE  איריס  ציריך – בריסל דרום  26.05.1974–30.05.1981 TEE 30/31  ז'יל ורן  פריז מונפרנאס – נאנט  28.09.1980–30.05.1981 TEE 60/61  קלבר  פריז מזרח – שטרסבורג  23.05.1971–29.05.1987 TEE  למאנו  מילנו מרכז – ז'נבה קורנאוון  01.06.1958–22.05.1982 TEE  ליגור  מרסיי סן שארל – מילנו מרכז  12.09.1957–22.05.1982 TEE  לוטציה  פריז מזרח – מילנו מרכז  לא ידוע TEE  ליונה  פריז ליון – ליון פָּראש  09.02.1969–26.09.1976 TEE 84/85  מדיולאנום  מינכן – מילאנו מרכז  15.10.1957–02.06.1984 TEE 86/79  ממלינג  פריז צפון – בריסל דרום  29.09.1974–01.06.1984 TEE 34/35  מרקור  שטוטגרט – קלן – קופנהגן  26.05.1974–27.05.1978 TEE 10/11  מיסטראל  פריז ליון – מרסיי סן שארל – ניס  30.05.1965–27.05.1978 TEE  מון סני  ליון פּראש – מילנו מרכז  02.06.1957–30.09.1972 TEE 40/41  מולייר (לשעבר פריז–רוּר)  פריז צפון – קלן  02.06.1957–25.05.1979 TEE 80/89  הציפור הכחולה (L'Oiseau Bleu)  פריז צפון – בריסל דרום  02.06.1957–02.06.1984 TEE 32/33  פרסיפל  המבורג אלטונה – קלן – פריז צפון  29.09.1957–26.05.1979 TEE 86/87  הנסיך אויגן (I)  ברמן – פסאו – וינה מערב  25.09.1971–29.05.1976 TEE 26/27  הנסיך אויגן (II)  הנובר – קלן – פסאו – וינה מערב  30.05.1976–27.05.1978 TEE 10/11  רמברנדט  אמסטרדם מרכז – שטוטגרט – מינכן  28.05.1967–28.05.1983 TEE 6/7  זהב הריין (Rheingold)  אמסטרדם מרכז – בזל – ז'נבה  30.05.1965–30.05.1987 TEE 16/17  זהב הריין (Rheingold)  אמסטרדם מרכז – קלן – מנהיים –שטוטגרט –מינכן – זלצבורג (נמל תעופה)  29.05.1983–30.05.1987 TEE  חץ הריין (Rheinpfeil)  דורטמונד – פרנקפורט – מינכן  30.05.1965–25.09.1971 TEE 74/75  רולנד (I)  ברמן – תחנה ראשית בזל – מילנו מרכז  01.06.1969–26.05.1979 TEE 90/91  רולנד (II)  ברמן – פרנקפורט – שטוטגרט  28.05.1979–29.05.1980 TEE 78/79  רובנס  פריז צפון – בריסל דרום  29.09.1974–27.05.1987 TEE  רודניאן  פריז ליון – מרסיי סן שארל  23.05.1971–29.09.1978 TEE 28/29  ספיר  פרנקפורט – בריסל דרום  02.06.1957–26.05.1979 TEE 68/69  זטבלו  רומא – מילנו מרכז  26.05.1974–02.06.1984 TEE 62/63  סטניסלס  פריז מזרח – שטרסבורג  24.05.1971–25.09.1982 TEE  טיצ'ינו  תחנה ראשית ציריך – מילנו מרכז  01.07.1961–25.09.1982 TEE 22/23  ואן בטהובן (לשעבר ריין–מיין)  פרנקפורט – אמסטרדם מרכז  02.06.1957–26.05.1979 TEE 94/95  וזוביו  מילנו מרכז – רומא – נאפולי  30.09.1973–30.05.1987 TEE  וטו  פריז צפון – ליל טורקואנג  02.10.1978–27.05.1987 TEE 61/62  LH 1001/2  פרנקפורט – נמל תעופה דיסלדורף  27.03.1982–01.06.1991 TEE 63/64  LH 1003/4  פרנקפורט – נמל תעופה דיסלדורף  27.03.1982–01.06.1991 TEE 65/66  LH 1005/6  פרנקפורט – נמל תעופה דיסלדורף  27.03.1982–01.06.1991 TEE 67/68  LH 1007/8  פרנקפורט – נמל תעופה דיסלדורף  27.03.1982–01.06.1991
(הערה: מספרי ושמות הרכבות נכונים ליום הפסקת הקו)

שונות
 ב־1977 הוציא ההרכב האלקטרוני קרפטוורק אלבום בשם Trans-Europa-Express.

קישורים חיצוניים

 Trams Europ Express 
 TEE-Classics 
 סרטון וידאו – רכבת TEE עוזבת את תחנת הרכבת בקלן, בסביבות 1990
 סרטון וידאו – נסיעה מיוחדת של רכבת TEE מקלן לבריסל, 4 במאי 2002

קטגוריה:אירופה: רכבות מהירות
קטגוריה:מסילות רכבת בין-לאומיות
קטגוריה:אירופה: מסילות רכבת